SL Uradni list Evropske unije C 39/4

SPOROČILO KOMISIJE NA PODLAGI ČLENA 4(1)(A) UREDBE SVETA (EGS) št. 2408/92

Irska revizija obveznosti javne službe glede rednih zračnih prevozov med Galwayem in Dublinom

(2005/C 39/04)

(Besedilo velja za EGP)

1. Irska je sklenila revidirati obveznost javne službe, objavljeno v Uradnem listu Evropskih skupnosti C 66/05 z dne 15. marca 2002, skladno s členom 4(1)(a) Uredbe Sveta (EGS) št. 2408/92 z dne 23. julija 1992 o dostopu letalskih prevoznikov Skupnosti do letalskih prog znotraj Skupnosti, glede rednih zračnih prevozov, z veljavnostjo od 22. julija 2005, na progi Galway-Dublin.

2. Obveznost javne službe je naslednja:

2.1 Najmanjša pogostost in število sedežev:

(a) Prevozi morajo biti opravljeni v obsegu najmanj treh povratnih letov dnevno, 7 dni na teden.

(b) Zagotovljenih mora biti najmanj 135 sedežev dnevno v vsako smer, v Galway/Dublin in nazaj (tj. najmanj 270 sedežev v obe smeri), vsak dan, od ponedeljka do nedelje.

Zgornje zahteve veljajo vsako leto skozi vse leto.

2.2 Vrsta uporabljenega zrakoplova:

(a) Prevozi se opravljajo z zrakoplovom s tlačno kabino in najmanj 30 potniškimi sedeži.

(b) Prevoznike se opozori na tehnične in operativne pogoje, ki veljajo na letališčih. Za dodatne informacije je na voljo Airports Division, Department of Transport, 44 Kildare Street, Dublin 2, g. Liam Keogh tel. (353-1) 604 15 94, telefaks: (353-1) 604 16 81, elektronska pošta: Liamkeogh@transport.ie

(c) Prevozi se bodo opravljali do letališč v pristojnosti Irske uprave za letalstvo.

2.3 Vozni redi:

Ob delovnih dneh, od ponedeljka do petka, morajo vozni redi vključevati jutranji let iz Galwaya v Dublin in večerni let iz Dublina v Galway, s čimer se potnikom, vključno s tistimi na poslovnih potovanjih, zagotovi povratni let še na isti dan. Ta zahteva velja vsako leto skozi vse leto.

2.4 Cene vozovnic:

(a) Dovoljene so različne cene vozovnic, ob upoštevanju naslednjega: (i) Najnižja cena enosmerne vozovnice, ki se jo lahko ponudi za največ 80 % sedežne zmogljivosti dnevno v smeri Galway/Dublin in nazaj, je 75 EUR. (ii) Za zapolnitev preostalih sedežev na progi, glede na najmanjšo sedežno zmogljivost dnevno, ni nobenih omejitev pri ceni vozovnic.

(b) Vozovnice, navedene v točki (a)(i), se smejo podražiti enkrat letno s predhodnim soglasjem ministra za transport v primeru nenormalnega in nepredvidenega povišanja stroškovnih dejavnikov, ki vplivajo na obratovanje proge, za katerega prevoznik ni odgovoren. Nova cena vozovnic(-e) se naznani prevozniku, ki opravlja prevoze in začne veljati šele, ko je o njej obveščena Evropska komisija in po objavi Uradnega lista Evropskih skupnosti.

2.5 Trženje letov:

Leti se tržijo z uporabo najmanj enega računalniškega sistema rezervacij. Prevoznik bo moral distribuirati vozovnice za OJS prevoze preko večjega potovalnega globalnega distribucijskega sistema, mednarodno priznanega sistema rezervacij preko interneta ali preko večjega potovalnega mesta.

2.6 Redno zagotavljanje prevozov:

(a) Razen v primerih višje sile, število letov, odpovedanih iz razlogov, ki jih je mogoče neposredno pripisati prevozniku, ne sme preseči 2 % zahtevanega najmanjšega števila letov na letni ravni.

(b) Razen v primerih višje sile, število letov z zamudo, ki je večja od 30 minut, iz razlogov, ki jih je mogoče neposredno pripisati prevozniku, ne sme preseči 20 % od zahtevanega najmanjšega števila letov na letni ravni.